cyanic-selkie/wikianc huggingface dataset:
Sigvermoë
Oogbal
Die oogbal is 'n min of meer sferiese orgaan, met 'n deursnee van ongeveer 24 mm. Die wand van die oogbal bestaan uit drie lae. Die buitenste laag is bekend as die oogrok of sklera, wat 3 deursigtige strukture omsluit, naamlik die voorste oogkamer, die lens en die glasagtige liggaam. Die veselagtige sklera is 'n stewige, wit, ondeursigtige vlies wat die oog stewigheid gee en beskerm. Die voorste deel van hierdie laag is deurskynend (vir die deurlating van lig) en staan bekend as die kornea. Die middelste laag van die oogwand, die vaskulêre laag, bestaan uit 'n dun, gepigmenteerde, bloedvatryke membraan, wat die choroïed genoem word. Aan die voorkant is dit gewysig tot 'n gordynagtige struktuur, die iris, wat die grootte van die ligopening, die pupil, reguleer. Die iris is 'n saamtrekbare vlies wat deur middel van sirkel- en straalvormige spiere die pupil kleiner of groter kan maak. Die kleur van 'n mens se oë hang af van die hoeveelheid en aard van die pigmente in die iris. As slegs die agterste van die 3 lae van die iris pigment bevat, vertoon die oog blou. Dit is 'n algemene verskynsel by pasgebore Blanke babas. Ná 'n paar maande kan pigment ook in die ander lae van die iris gevorm word. By albino's, by wie die vermoë ontbreek om pigment te vorm, vertoon die iris en die pupil rooi omdat die lig nie geabsorbeer word nie maar deur die bloedvate in die oog weerkaats word. Die sigvermoë van sulke mense is swak omdat lig ook deur die iris deurgelaat word en die beeld op die retina dus vaag en "oorbelig" is. Tussen die choroïed en die iris is 'n sirkelvormige verdikking, die siliêrliggaam, waaraan die siliêrspier geheg is. Die suspensoriese ligament is weer aan die siliêrspier geheg. Die buitenste laag van die retina is gepigmenteer en bedek die hele choroïed. Aan die iris vind 'n mens hierdie laag as die agterste pigmentlaag. Die binneste laag bevat die eintlike sintuigselle, naamlik die stafies en die keëltjies. Die stafies en keëltjies is met die senuselle verbind. Die uitlopers van die buitenste laag senuselle vorm die tweede kraniale senuwee (nervus opticus), wat deur 'n opening aan die agterkant van die oogkas (die foramen opticum) na die brein lei. By die punt waar die senuvesels die oogbal verlaat om die opticus te vorm, is geen stafies of keëltjies nie. Dit staan ook bekend as die blindekol.
Die ruimte tussen die kornea en die iris, die voorste oogkamer, is gevul met 'n helder, kleurlose vloeistof. Die ruimte tussen die lens en die iris is die agterkamer, wat ook met 'n waterige vog gevul is en onder meer dien om stewigheid aan die oogbal te gee. Die vog verskaf ook voedingstowwe aan die iris en die lens, wat geen bloedvate bevat nie. Die ooglens is deurskynend en bikonveks en aan die voor- of buitekant minder gekrom as aan die binnekant. Die lens word in posisie gehou deur die suspensoriese ligament, wat ontstaan uit die rand van die elastiese lenskapsel, wat op sy beurt die deurskynende epiteelselle van die lens omsluit. Die ruimte van die oogbal agter die lens is gevul met 'n deurskynende, jellieagtige bindweefsel, die glasagtige liggaam (vitreus). Dit word waarskynlik deur bepaalde selle van die netvlies gevorm.
Werking
Die ooglens funksioneer net soos 'n kameralens. Dit vorm 'n omgekeerde, verkleinde beeld van die gesigsveld op die retina. Die ligstrale veroorsaak 'n skeikundige reaksie in die ligsensitiewe selle van die retina. 'n Ligsensitiewe pigmentstof in die selle ondergaan 'n chemiese verandering en daardeur ontstaan 'n senu-impuls. In die macula lutea (geel vlek in die retina) is die deel waarmee die skerpste gesien kan word, die fovea centralis retinae. Hier is die senuselle afwesig en die ligstrale kan ongehinderd die reseptorselle bereik. Hier is ook net keëltjies, terwyl die aantal stafies daaromheen toeneem. Meer is bekend oor die werking van die stafies as oor dié van die keëltjies. Die stafies word deur 'n baie geringe ligintensiteit geprikkel en hulle word dus gebruik vir sig in die donker. Nagdiere het hoofsaaklik stafies in hul retinas. Die stafies is gevoelig vir al die kleure van lig, en 'n mens kan dus nie kleure met die stafies onderskei nie. Die stafies bevat 'n ligsensitiewe, rooierige pigment bekend as rodopsien (voorheen visuele purper genoem). Wanneer lig op die pigment val, word dit afgebreek en in die donker gehersintetiseer of geregenereer. Hiervoor is vitamien A nodig. Wanneer 'n mens 'n effens verligte vertrek van 'n helder verligte vertrek af binnegaan, kan niks gesien word nie. Sig word weer moontlik sodra die fotochemiese pigment, wat deur die helder lig afgebreek is, geregenereer word. Hierdie donkeraanpassing is ná ongeveer 10 uur maksimaal.
By die periferie van die retina is slegs stafies teenwoordig, en daarom kan 'n mens snags of in dowwe lig beter "uit die hoeke van die oë" sien, aangesien die stafies aangepas is om in dowwe lig te funksioneer.
Die keëltjies werk op basies dieselfde manier as die stafies. Die keëltjies bevat die fotochemiese pigment iodopsien (visuele violet), wat nie makIik gebleik word nie, selfs nie deur lig van hoë intensiteit nie. Dit regenereer ook stadiger as rodopsien. In die retina van die mens en van ape is drie tipes keëltjies, met 'n maksimum-ligabsorpsie by 450,525 en 550 nm, dit wil sê in onderskeidelik die blou, groen en rooi gedeeltes van die spektrum. Kleurvisie is dus die resultaat van differensiële stimulering van die drie soorte keëltjies. Die keëltjies sowel as die stafies is reseptors wat alleen op verandering reageer en hulle vinnig by 'n stabiele situasie aanpas. Om 'n beeld permanent te kan waarneem, moet die oog dus voortdurend beweeg word, en dit geskied deur die oog se spontane beweging. Spontane oogbeweging bestaan uit drie komponente: 'n vinnige, reëlmatige trilling, klein bewegings wat in spronge uitgevoer word, en langsame afdwaling met 'n vinnige terugkeer. Die oog beweeg gemiddeld sowat 40 keer per sekonde. Hierdie feit, tesame met die verskynsel dat die mens se oog nie prikkels wat vinnig opmekaar volg, afsonderlik kan waarneem nie, verklaar waarom 'n mens nie die flikkerende rolprentbeeld as afsonderlike beelde waarneem nie.
Onbeperkte akkommodasie is nie moontlik nie. Die afstand waarop 'n mens by maksimale akkommodasie nog skerp kan sien, is ongeveer 100 mm by jong kinders en ongeveer 250 mm by volwassenes. Akkommodasie gaan altyd gepaard met 'n verkleining van die pupilopening, waarby die invallende ligbundel smaller gemaak word. So word ook die afwyking (as gevolg van aberrasie) minder gemaak.
Die deursnee van die pupil is ook afhanklik van die intensiteit van die lig wat op die oog val. Die deursnee wissel tussen 2 mm in sonlig en 8 mm in die donker. As net een oog aan lig blootgestel word, vind die pupilrefleks in albei oë plaas. Die deursnee van die pupil word kleiner deur die sametrekking van die sirkelvormige spiere in die iris (die musculus constrictor pupillae), terwyl die pupil groter word deur die sametrekking van die straalvormig gerangskikte spier in die iris (die musculus dilator pupillae). By diep bewusteloosheid is die pupilrefleks afwesig.
Hulporgane
Die oogbal is in die oogkas (orbita) geleë en is ingebed in vetweefsel, wat die oog teen skokke beskerm. Die oogkas is 'n tregtervormige holte in die skedel en is uit sewe beentjies opgebou. Die oogbal word beweeg deur 'n aantal oogspiere wat aan die oogrok (of skiera) geheg is en tot by die been agter in die oogkas strek. Oogbeweging kan bewustelik uitgevoer word, maar geskied meestal onwillekeurig. Die ooglede (palpebrae) beweeg voor oor die oogbal en bestaan uit gespierde velvoue. Tussen die boonste en onderste lede van elke oog is die lidspleet. Die ooghoeke word gevorm waar die ooglede inmekaarloop. Voor op die rand van die ooglede is 2 tot 3 rye stewige, gekromde hare, die wimpers. Die binneste oppervlak van die ooglid is uitgevoer met 'n dun epiteelvlies, die konjunktiva, wat aanloop om die oogbal te bedek (maar nie die kornea nie). Tussen die ooglede en die oogbal ontstaan - bo en onder die konjunktivasak. Oogdruppels word in hierdie sak gedrup wanneer oogprobleme ondervind word.
Die funksie van die ooglede is om traanvog oor die oogbal te versprei en om die oog teen vreemde voorwerpe en skerp lig te beskerm.
Op elke oogbal, agter die boonste ooglid en bokant die buitenste hoek van die oog, is 'n traanklier geleë (glandula lacrimalis). Uit die kliere ontspring tussen 3 en 15 afvoergange wat traanvog na die boonste konjunktivasak voer. Die traanvog wat deur die kliere afgeskei word, speel 'n belangrike rol by die metabolisme van die kornea. As die kornea droog word, word dit troebel en die sigvermoë neem af. Om te voorkom dat die traanvog op die oogoppervlak te vinnig verdamp, word 'n olieagtige stof en slym afgeskei deur kliere wat in die ooglede geleë is. Hierdie stowwe vorm 'n dun laag oor die traanvog. Die belangrikste olieproduserende kliere is die kliertjies van Meiboom, waarvan elke ooglid 20 tot 30 bevat. Traanvog word afgevoer deur klein openinge in die rand van die ooglede aan die kant van die neus (hulle kan net-net met die blote oog gesien word). Traanbuisies lei die traanvog van die openinge na die neusholte. Die afskeiding van traanvog geskied onwillekeurig as 'n reaksie op verskillende prikkels, soos byvoorbeeld vreemde stowwe in die oog (gasse, vloeistowwe, stof, ensovoorts), sterk gekruide kos en skerp lig. Indien te veel vog afgeskei word, is die afvoer onvoldoende en die vog vloei oor die onderste ooglid. Dié vog word dan trane genoem. Soms volg oormatige afskeiding op sekere emosionele toestande.
Joan Maude
Joan Maude (16 Januarie 1908 – 28 September 1998) was 'n Engelse aktrise, skryfster, en vervaardiger. Sy was bekend vir haar rolle in die rolprente Hobson's Choice (1931), The Lash (1934), Turn of the Tide (1935), en A Matter of Life and Death (1946).
Moraea pearsonii
Moraea pearsonii is 'n plant en geofiet wat tot die genus Moraea behoort en deel van die renosterveld is. Die spesie is endemies aan die Wes-Kaap en het 'n voorkomsgebied van kleiner as 20 km². Dit kom in die Karoopoort tussen Ceres en Touwsrivier voor. Die plant word bedreig deur gewasverbouing.
Ochna pseudoprocera
Ochna pseudoprocera is 'n struik wat tot die Ochnaceae familie hoort. Die spesie is endemies aan die suide van Tanzanië.
Irene Tsu
Irene Tsu (gebore 4 November 1944) is 'n Amerikaanse aktrise en kostuumontwerper. Sy is bekend vir haar rolle in die rolprente How to Stuff a Wild Bikini (1965), Women of the Prehistoric Planet (1966), en Airport 1975 (1974), en in die televisiereeks Star Trek: Voyager (1995).
Michael Muhney
Michael Muhney (gebore 12 Junie 1975) is 'n Amerikaanse akteur, skrywer, en vervaardiger. Hy is bekend vir sy rolle in die rolprent Columbus Day (2008) en in die televisiereekse The Young and the Restless (1973), JAG (1995), en Veronica Mars (2004).
Mycale curvisigma
Mycale curvisigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1969 deur Lévi.
Ochna angustata
Ochna angustata is 'n struik of klein boom wat tot die Ochnaceae familie hoort. Die spesie is endemies aan Mosambiek.
Simon Carmiggelt
Simon Johannes Carmiggelt (7 Oktober 1913, Den Haag – 30 November 1987, Amsterdam) was 'n Nederlandse joernalis, skrywer en digter. Onder die skuilnaam Kronkel publiseer hy byna veertig jaar 'n daaglikse rubriekstuk in die dagblad Het Parool waarvan hy jaarliks 'n keur bundel en vir die televisie voordra, wat hom baie gewild gemaak het. Hy het kabaretstukke vir onder meer Wim Kan en Wim Sonneveld geskryf. In 1961 is die Constantijn Huygens-prys aan hom toegeken en in 1977 die P.C. Hooft-prys vir die jaar 1974.
Pryse
Carmiggelt is enkele kere bekroon: in 1953 ontvang hy 'n prys van die Den Haagse Jan Campert-stigting, in 1961 ken dieselfde stigting aan hom die Constantijn Huygens-prys toe vir sy volledige oeuvre, in 1967 ontvang hy die vyfjaarlikse Boekenverkopersprijs, en in 1974 die hoogste Nederlandse literêre onderskeiding: die P.C. Hooft-prys. Hy ontvang ook die volgende pryse:
Bibliografie (nie in chronologiese volgorde nie)
Postuum gepubliseer:
Rosa Turich
Rosa Turich (1903 – 1998) was 'n Amerikaanse aktrise. Sy was bekend vir haar rolle in die rolprente Clipped Wings (1937), Starlight Over Texas (1938), Rangers of Fortune (1940), en Tripoli (1950).
Moraea pilifolia
Moraea pilifolia is 'n plant en geofiet wat tot die genus Moraea behoort en is deel van die Sukkulente Karoo. Die spesie is endemies aan die Noord-Kaap en die Wes-Kaap.
James Small
James Terence Small (10 Februarie 1969 – 10 Julie 2019) was 'n Suid-Afrikaanse rugbyspeler, wat Suid-Afrika in die eerste jare na sportisolasie verteenwoordig het. Hy het van 1992 tot 1997 (ouderdom 23 tot 28) vir die Springbokke in vleuelposisie gespeel, en was ook in die span wat die Rugbywêreldbeker 1995 ingepalm het. Hy het 60 keer vir die Springbokke uitgedraf (insluitend 47 toetse) en 27 drieë gedruk (insluitend 20 toetsdrieë). Hy is beskryf as 'n goeie kommunikeerder, maar ook as iemand met sterk wil en karakter, wat graag sy eie kop gevolg het. Hy is op die ouderdom van 50 aan 'n hartaanval oorlede.
Rugbyloopbaan
Small het vir Transvaal, Natal en die Westelike Provinsie gespeel, en het as lid van al drie rugbyspanne tot die Curriebekerfinaal deurgedring. Saam met die laaste twee spanne kon hy ook die Curriebeker inpalm.
Op ouderdom 23 het Small die eerste keer vir die Springbokke uitgedraf in 'n wedstryd op Ellispark teen Nieu-Seeland. In sy laaste toetswedstryd, op ouderdom 28 teen Skotland, het hy Danie Gerber se toetsdrierekord verbeter. Hy het in toetse teen Nieu-Seeland, Australië, Wes-Samoa, Fidji, Frankryk, Italië, Romenië, Engeland, Skotland, Argentinië en die Britse en Ierse Leeus gespeel. Danksy sy vurige persoonlikheid, was hy die eerste Springbok om in 'n toets van die veld afgestuur te word.
Na 1997 was hy lank uit die publieke oog. Hy was eers bystandsafrigter vir Robert du Preez by NWU-Pukke, en later vir die Luiperds-klub. Daarna was hy assistentafrigter vir die Pirates in Johannesburg.
Lewe na rugby
Voordat hy na Gauteng getrek het, was hy die eienaar of mede-eienaar van twee van Kaapstad se gewildste kuierplekke, Cafe Caprice in Kampsbaai en die So Now koffiewinkel in Kloofstraat. Hy was twee keer verloof aan die model Christina Storm, en uit die 10-jaar lange verhouding is hul dogter Ruby in 2004 gebore. Met die beëindiging van hierdie verhouding het hy in depressie verval, maar is na 'n mislukte selfmoordpoging in 2009 deur 'n oproep van voormalige president Nelson Mandela opgebeur. Voor sy dood het hy sy besigheid in Kaapstad verkoop en na Johannesburg getrek om nader aan sy twee kinders te wees. In Johannesburg het hy bouwerk en -opknappings gedoen.
Allophylus
Allophylus is 'n genus van blomdraende plante wat behoort tot die familie Sapindaceae.
Spesies
Die genus het 211 spesies wat tot die genus hoort.
Moraea patens
Moraea patens is 'n plant en geofiet wat tot die genus Moraea behoort en deel van die fynbos is. Die spesie is endemies aan die Wes-Kaap en het 'n voorkomsgebied van kleiner as 34 km². Dit kom van die Nardous- tot die Pakhuisberge voor. Die plant het reeds 50% van sy habitat afgestaan aan gewasverbouing en die verdere uitbreiding van die rooibostee bedryf is 'n groot bedreiging.
Mycale dentata
Mycale dentata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1958 deur Sarà.
Moraea pendula
Moraea pendula is 'n plant en geofiet wat tot die genus Moraea behoort. Die spesie is endemies aan die Noord-Kaap en het 'n voorkomsgebied van kleiner as 300 km². Dit kom op die Kamiesberg voor. Die plant word bedreig deur gewasverbouing en formele ontwikkeling by Leliefontein.
Margery Maude
Margery Maude (29 April 1889 – 7 Augustus 1979) was 'n Engelse aktrise. Sy was bekend vir haar rolle in die rolprente You're Never Too Young (1955) en The Birds and the Bees (1956), en in die televisiereekse Kraft Theatre (1947) en Robert Montgomery Presents (1950).
Ochna atropurpurea
Ochna atropurpurea is 'n struik of klein boom wat tot die Ochnaceae familie hoort. Die spesie is inheems aan Kenia, Mosambiek, Somalië, Tanzanië, Viëtnam en Zimbabwe.
Ochna cyanophylla
Ochna cyanophylla is 'n klein boom wat tot die Ochnaceae familie hoort. Die spesie is inheems aan Tanzanië en Zimbabwe.
Mollie Maureen
Mollie Maureen (16 Augustus 1904 – 26 Januarie 1987) was 'n Engelse aktrise. Sy was bekend vir haar rolle in die rolprente The Private Life of Sherlock Holmes (1970), The Orchard End Murder (1981), en Little Dorrit (1987), en in die televisiereeks Cranford (1972).
Ochna apetala
Ochna apetala is 'n struik of klein boom wat tot die Ochnaceae familie hoort. Die spesie is inheems aan Kenia en Tanzanië.
Nowowasiljewo
Demografie
Volgens Sensus 2010 het Nowowasiljewo 418 inwoners gehad. Etniese Kasakke vorm die meerderheid van die dorpie se bevolking.
John Mulaney
John Mulaney (gebore 26 Augustus 1982) is 'n Amerikaanse skrywer, akteur, en vervaardiger. Hy is bekend vir sy rolle in die televisiereekse Saturday Night Live (1975), Mulaney (2014), en Documentary Now! (2015).
Diana Van der Vlis
Diana Van der Vlis (9 Junie 1935 – 22 Oktober 2001) was 'n Amerikaanse aktrise. Sy was bekend vir haar rolle in die rolprente X: The Man with the X-Ray Eyes (1963) en The Swimmer (1968), en in die televisiereekse Folio (1955) en The DuPont Show of the Month (1957).
Lalibela
Lalibela is 'n dorp in die noorde van Ethiopië in die sone Semien Wollo van die streek Amhara. In 2014 het die dorp 'n bevolking van 20 000 gehad. In die 13de eeu was dit die hoofstad van die Keiserryk Ethiopië en naas Aksum bly dit tot vandag die belangrikste heilige plek in die land. Koning Lalibela van Ethiopië is in die tweede helfte van die 12de eeu hier gebore toe die plek nog 'n onbelangrike nedersetting was met die naam Roha, naby die destydse hoofstad, Adefa. Nadat hy Jerusalem in 'n visioen gesien het, het koning Lalibela die rotskerke, wat uit die rotse gekap is en dus meestal ondergronds is, laat bou. Daar is 11 kerke wat in vier groepe gegroepeer is. Unesco het die rotsgekapte kerke in 1978 tot wêrelderfenisgebied verklaar.
Trish Van Devere
Trish Van Devere (gebore 9 Maart 1943) is 'n Amerikaanse aktrise. Sy is bekend vir haar rolle in die rolprente The Last Run (1971), Movie Movie (1978), The Changeling (1980), en The Hearse (1980).
Abby Mavers
Abby Mavers (gebore 20 April 1989) is 'n Engelse aktrise. Sy is bekend vir haar rolle in die rolprent I Am Vengeance (2018) en in die televisiereekse Waterloo Road (2006) en The Sparticle Mystery (2011).
Patrick Muldoon
Patrick Muldoon (gebore 27 September 1968) is 'n Amerikaanse akteur en vervaardiger. Hy is bekend vir sy rolle in die rolprente Starship Troopers (1997) en The Tribes of Palos Verdes (2017), en in die televisiereekse Days of Our Lives (1965) en Melrose Place (1992).
Mycale macrosigma
Mycale macrosigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1897 deur Lindgren.
Ochna micrantha
Ochna micrantha is 'n klein boom wat tot die Ochnaceae familie hoort. Die spesie is endemies aan Soedan.
Mycale moluccensis
Mycale moluccensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1903 deur Thiele.
Ochna mauritiana
Ochna mauritiana is 'n struik wat tot die Ochnaceae familie hoort. Die spesie is endemies aan Mauritius.
Ochna manikensis
Ochna manikensis is 'n struik wat tot die Ochnaceae familie hoort. Die spesie is inheems aan Angola, Demokratiese Republiek die Kongo en Zambië.
Mycale dichela
Mycale dichela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1911 deur Hentschel.
Mycale microsigma
Mycale microsigma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Edik van Milaan
Die Edik van Milaan in Februarie 313 nC het die einde van die Christelike vervolging in die Romeinse Ryk gebring. Konstan­tyn die Grote het in 306 nC, met die dood van sy pa, Konstantius, 'n Romeinse keiser geword. Die Romeinse Ryk was in daardie stadium verdeel tussen ses Romeinse kei­sers waarvan almal, behalwe Konstantyn, die Christene vervolg het.
In 312 nC oorwin Konstantyn die magte van 'n ander Romeinse keiser, Maksentius. Laasgenoemde verloor sy lewe en Konstan­tyn verower Rome – alles onder vaandels waarop die kruis van Christus aangebring was. In 313 nC ontmoet Konstantyn nog een van die oorblywende Romeinse keisers, Lisinius, by Milaan. Lisinius het vroeër die Christene geweldig vervolg. By Milaan trou Lisinius egter met Konstantyn se suster, en word hy deur Konstantyn oortuig om 'n edik uit te vaardig wat aan die Christene godsdiensvryheid sou gee.
Die Edik van Milaan is nie by Milaan uitgevaardig nie. Die besluite wat tussen Konstantyn en Lisinius by Milaan geneem is, is egter in 'n omsendbrief vervat wat op 13 Junie 313 deur Lisinius uitgevaardig is. Daarvolgens word almal, ook die Christene, toegelaat om die godsdiens van hulle keuse te beoefen. Wette wat teen Christene uitgevaardig is, is herroep, en al die kerklike eiendom wat aan Christene behoort het, is aan hulle teruggegee. Eusebius* vertel ons uitvoerig hoe die Edik van Milaan tot stand gekom het.
Die Edik van Milaan het op wankelrige bene gestaan en die ander keisers, ook Lisinius, het gou weer begin om die Chris­tene te vervolg. Uiteindelik het Kon­­stan­tyn al die ander keisers oorwin, en in 324 nC alleenheerser geword.
Elsie Van Name
Elsie Van Name (1890 – 1934) was 'n Amerikaanse skryfster en aktrise. Sy was bekend vir haar rolle in die rolprente Berlin Via America (1918), Crimson Shoals (1919), The Mystery of 13 (1919), en Storm Girl (1922).
Charmian May
Charmian May (16 Junie 1937 – 24 Oktober 2002) was 'n Engelse aktrise. Sy was bekend vir haar rolle in die rolprente Highlander: Endgame (2000) en Bridget Jones's Diary (2001), en in die televisiereekse You're Only Young Twice (1977) en Love Hurts (1992).
Stephen Saad
Stephen Bradley Saad (gebore Junie 1964) is 'n Suid-Afrikaanse miljardêr-sakeman, wat die stigter en uitvoerende hoof is van Aspen Pharmacare, die grootste vervaardiger van generiese medisyne in Afrika.
Vroeë lewe
Stephen Bradley Saad is in Junie 1964 vir Libanese ouers gebore, en het in Durban, Suid-Afrika, grootgeword. Hy was op skool aan die Hoërskool Durban. Hy het aan die Universiteit van Natal gegradueer, waar hy 'n Baccalaureus in Handel ontvang het. Hy het rugby in Ierland gespeel en gestudeer om 'n geoktrooieerde rekenmeester te word.
Loopbaan
Hy het sy loopbaan begin by Quickmed, 'n verspreidingsmaatskappy van voorskrifmedikasie in swart townships tydens apartheid. Op die ouderdom van nege-en-twintig het hy sy aandeel in Covan Zurich vir VS$3 miljoen verkoop en sodoende 'n miljoenêr geword.
In 1997 was hy saam met Gus Attridge 'n medestigter van Aspen Pharmacare, 'n publieke maatskappy wat op die Johannesburgse Aandelebeurs verhandel word. Die maatskappy het die grootste produsent van generiese medisyne op die Afrika-kontinent geword. Hy dien as sy uitvoerende hoof en Gus Attridge as sy adjunk- uitvoerende hoof, en dien op sy direksie. In 2011 was hy VS$640 miljoen werd en het hy een van Afrika se 40 rykste mense geword. > Sy aandeleportefeulje het in 2013 met 75% gestyg. Hy is nou VS$1,4 miljard werd.
Daarbenewens is hy voorsitter van die Sharks, 'n rugbyunie in Durban. Hy dien ook op die raad van trustees van sy alma mater, die Hoërskool Durban. In 2014 is 'n eredoktorsgraad deur die Nelson Mandela Metropolitaanse Universiteit aan hom toegeken vir die positiewe rol van Aspen in die stad Gqeberha.
Mycale penicillium
Mycale penicillium is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Virginia Verrill
Virginia Verrill (20 November 1916 – 18 Januarie 1999) was 'n Amerikaanse aktrise. Sy was bekend vir haar rolle in die rolprente Reckless (1935) en Vogues of 1938 (1937).
Jodhi May
Jodhi May (gebore 8 Mei 1975) is 'n Engelse aktrise, regisseuse, en skryfster. Sy is bekend vir haar rolle in die rolprente A World Apart (1988), The Last of the Mohicans (1992), Sister My Sister (1994), en The Gambler (1997).
Aksum
Aksum, Aksoem of Axum (Tigrinya: ኣኽሱም? /'aq͡χʼsum/, Amharies: አክሱም? /'aksum/) is 'n stad in die verre noorde van Ethiopië, in die sone Mehakelegnaw en die Tigray-streek, taamlik na aan die grens met Eritrea. In 2007 het dit 'n bevolking van 49 523 gehad.
In die verlede was dit die hoofstad van die Koninkryk Aksum. Sedert 1980 is dit wêrelderfenisgebied van Unesco. Belangrike besienswaardighede is die katedraal van Onse Heilige Maria van Sion waar die verbondsark volgens oorlewing sou gestaan het, 'n veld met obeliske en die paleise van Kaleb en die koningin van Skeba. Noordoos van Aksum is die klooster Debre Damo wat moontlik van die 6de eeu dateer.
Nerine hesseoides
Nerine hesseoides is 'n geofiet wat tot die Amaryllidaceae familie hoort. Die spesie is endemies aan die Noordwes, Noord-Kaap en die Vrystaat.
Kara-Birjoek
Kara-Birjoek (Russies: Кара-Бирюк) is 'n verlate Kasakse dorpie in Astrachan-oblast, Rusland wat tot die Nowinka Plaaslike Munisipaliteit behoort en geen permanente bevolking het nie. Soos baie ander nedersettings in Wolodarski-rajon, is dit op 'n eiland in die Wolga-rivierdelta geleë.
Nerine frithii
Die vleilelie (Nerine frithii) is 'n geofiet wat tot die Amaryllidaceae familie hoort. Die spesie is endemies aan die Noordwes, Noord-Kaap en die Vrystaat.
Chris Mulkey
Chris Mulkey (gebore 3 Mei 1948) is 'n Amerikaanse akteur, vervaardiger, en skrywer. Hy is bekend vir sy rolle in die rolprente 48 Hrs. (1982), The Fan (1996), Cloverfield (2008), en Whiplash (2014).
Class Comics
Class Comics is 'n onafhanklike uitgewer van strokiesverhale wat in 1995 deur Patrick Fillion gestig is as Class Enterprises. Dit spesialiseer in strokiesboeke met gay erotika as tema. Class Comics Inc. word nou deur Fillion en sy lewensmaat, Fraser, in Vancouver, Brits-Columbië in Kanada bestuur. Fillion het die grootste deel van Class Comics se huidige katalogus geskryf en geïllustreer.
Class Comics het sy strokiesverhale aan Duitse en Franse lesers bekend gestel deur middel van die Europese uitgewers Bruno Gmünder en H & O Editions. Hy publiseer digitale weergawes van sommige titels deur MiKandi.
Nerine masoniorum
Die Transkei-lelie (Nerine masoniorum) is 'n geofiet wat tot die Amaryllidaceae familie hoort. Die spesie is endemies aan die Oos-Kaap en kom by Umtata voor. Dit het 'n voorkomsgebied van 62 km² en daar was twee subpopulasies bekend, een het onlangs verlore gegaan weens die ontwikkeling van informele nedersetting. Die oorblywende populasie word bedreig deur oorbeweiding.
Die spesie is vernoem na Marianne Mason, wat die plant ontdek het in die 1920's naby Umtata.
Esther McCracken
Esther McCracken (1902 – 1971) was 'n Engelse aktrise en skryfster. Sy was bekend vir haar rolle in die rolprente Poison Pen (1939), Quiet Wedding (1941), Quiet Weekend (1946), en The Weaker Sex (1948).
Ulawun
Die vulkaan lê sowat 130 km suidwes van die township Rabaul en is die hoogste berg in Nieu-Brittanje. Teen 2 334 m is dit die tweede hoogste berg op die Bismarckargipel en een van die aktiefste vulkane in Papoea-Nieu-Guinee. Altesaam 22 uitbarstings het al sedert die 18de eeu plaasgevind. Verskeie duisende mense woon naby die vulkaan. As gevolg daarvan en van sy geskiedenis van uitbarstings, is Ulawun aangewys as 'n Dekadevulkaan.
Onlangse aktiwiteit
thumb|250px|links|Ulawun en Lolobau-eiland.
In die afgelope paar jaar is daar voortdurend aktiwiteit by Ulawun, met gereelde klein ontploffings, baie skade en groot lewensverlies.
Die mees onlangse uitbarsting het op 26 Junie 2019 begin, en dit het gou in 'n sub-Pliniese uitbarsting verander, met as wat tot 19 km hoog gestyg het. Meer as 5 000 mense is in veiligheid gebring en vlugte na die nabygeleë Hoskinslughawe is gekanselleer. Lawa het op drie verskillende plekke oor die Nieu-Brittanje-snelweg geloop.
Vulkane in Papoea-Nieu-Guinee is van die wêreld se grootste bronne van swaeldioksied. Onlangse studies het aangetoon Ulawun alleen stel SO2 teen sowat 7 kg/s vry, wat omtrent 2% van die wêreldwye emissie van SO2 in die atmosfeer is.
Gevlekte skaapsteker
Die gevlekte skaapsteker (Psammophylax rhombeatus) is 'n slang wat in die grootste gedeelte van Suid-Afrika voorkom met die uitsondering van sentrale Noord-Kaap, noordwestelike Vrystaat, die grootste gedeelte van Noordwes. Dit kom ook in die noordweste van Namibië voor.
Mycale psila
Mycale psila is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels. Dit is hierdeur in staat om baie water op te neem.
Gevlekte skaapsteker
Voorkoms
Die slang het twee algemene kleur variasies. In KwaZulu-Natal is is die rugkant lig- tot geelbruin of donkerbruin met twee gelerige strepe teen die lyf af en donkerrandige bruin skubbe naby die pens wat donker strepe vorm of daar kan ook donker vlekke langs die sye wees. Die kop is donker bruinerig met 'n ligte bolip.
Mycale psila
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1930 deur De Laubenfels.
NG gemeente Brackenfell
Stigting
Dié gemeente is op 12 April 1944 onder die naam Kruispad gestig. Met die hoop op die beter bearbeiding van die twee afgeleë wyke Brackenfell en Kraaifontein van die gemeentes Kuilsrivier en Durbanville onderskeidelik, is hulle in een gemeente afgestig. Die nuwe gemeente het sowat 500 lidmate getel en dit was duidelik dat daar ’n moeilike finansiële opdraand voorlê. Die gemeente was pas ’n jaar oud toe hy sy eerste leraar, ds. S.P. Malan, in Maart 1945 langs die Paarl-pad ontmoet.
Gevlekte skaapsteker
Voorkoms
Elders in Suider-Afrika is die rugkant silwergrys met donker vlekke met swart rande op die rug en sye. Die donker vlekke op die rug kan 'n patroon vorm; dit kan oranje kolle en spikkels hê. Die kop is donkerbruin met 'n wit bolip en 'n donker vleg agter die oog. Die pens is gelerig met kolle en vlekke.
NG gemeente Brackenfell
Stigting
Die tweehoofdigheid het die werk in die gemeente baie bemoeilik, want alles moes eenvoudig in duplikaat gedoen word. Daarom is aan die Ring van Stellenbosch gevra om die twee wyke in afsonderlike gemeentes af te stig, siende dat die snelle groei dit moontlik gemaak het. So is Kraaifontein in Junie 1948 tot ’n selfstandige gemeente afgestig. Brackenfell het die naam Kruispad behou. Albei die gemeentes het binne drie jaar by die 500 lidmate getel.
Gevlekte skaapsteker
Voorkoms
Die slang is bedags aktief en kom voor van die kus tot op bergtoppe; dit leef in fynbos, grasveld, vogtige savanne en halfwoestyngebiede.
NG gemeente Brackenfell
Groei
Maar die gemeente wou ’n kerk hê. Die gewone inkomste was nie toereikend genoeg om dadelik een te bou nie. Op ’n gemeentevergadering word eenparig besluit om geld op te neem en 27,5 morg van die ou plaas Kruispad aan te koop en dit as ’n dorp aan te lê. Dit was in die hoop die plan die gemeente sou versterk, die grondhongeriges sou tegemoetkom en die ideaal van ’n kerk sou verwesenlik.
Agtergrond: Kruispad-plaas
Kruispad is die naam van die oorspronklike plaas waarop Kraaifontein sowel as Brackenfell aangelê is. ’n Sekere Josua Selie het reeds in 1712 daarop gewoon. Brackenfell is die naam van die westelike gedeelte van die plaas wat in 1901 afverkoop is en so genoem is met die oog op die heide (bracken) -koppie (fell). Die naam Brackenfell het die naam Kruispad totaal verdring. Reeds met die stigting van die gemeente het niemand in die wandel van die gemeente Kruispad gepraat nie. Die naam is dan ook later verander na Brackenfell.
Ochna ovata
Ochna ovata is 'n struik of klein boompie wat tot die Ochnaceae familie hoort. Die spesie is inheems aan Kenia, Tanzanië en Uganda.
NG gemeente Brackenfell
Agtergrond: Kruispad-plaas
In 1951 het die medewerker van Ons gemeentelike feesalbum geskryf: “Die gemeente staan in ’n bloeitydperk. Alles dui op groot ontwikkeling. Die gemeente werk hard, maar is gelukkig. Te midde van alles groei die ywer vir die Sending en die Armesorg ook jaarliks. Dit lyk per slot van rekening waar dat ’n mens moet werk om warm te bly.”
Gevlekte skaapsteker
Voorkoms
Sy natuurlike vyande is roofvoëls, klein karnivore en ander slange. Hulle vreet knaagdiere, akkedisse, voëls, paddas en ander slange.
Die slang is ovipaar en lê 8 tot 30 eiers op 'n keer in die somer. Die wyfie lê haar eiers gewoonlik onder 'n klip en sal haar tydens inkubasie om hulle opkrul. Die kleintjies is 15.5 cm tot 24 cm lank.
Die slang se gif is matig en onbeduidend; dit word nie as skadelik beskou nie.
Sultan Rahi
Sultan Rahi was n legendariese aksie-filmheld in Pakistan. hy het in meer as 700 rolprente gewerk, n nommer groter as enige ander akteur in die wêreld volgens Guinness Book of World. Sy aksie, sy styl en sy werk het nie net die Pakistaanse teater verander nie, maar het ook n sterk impak gehad op die lewenstyl van die samelewing.
biografie
Sultan Rahi behoort aan n Oerdoe-gesinsfamilie wat van Muzaffarnagar distrik Bijnore, UP (Uttar Pradesh) Indië migreer en in Rawalpindi gevestig is. Voordat hy by rolprente aangesluit het, het hy in 1955 in n verhoogdrama genaamd Nadir Shah Durrani opgetree. Hy is in 1938 gebore en op 9 Januarie 1996 deur n onbekende moordenaar vermoor.
film loopbane
Sultan Rahi het in twee dekades vanaf (1975-1996) Pakistanse Punjabi films beheer. Hy het in meer as 804 rolprente verskyn en was die suksesvolste filmheld ooit op die loket.Sultan Rahi Baghi in 1956 as n ekstra akteur van film Baghi en het jare lank gesukkel. In die laat 1960s het hy belangrike rol gespeel as ondersteunende, skurk en karakteraktor. 1972 was n keerpunt in sy rolprentloopbaan, toe hy in die titelrol in die Super Hit film Basheera verskyn het. In 1975 het hy verskyn in n baie gewelddadige maar super hit film Wehshi Jatt, en het n ikoon van aksieheld geword. Sy rolprent Moula Jatt (1979) het al die sake rekords geskep en hy het die filmbedryf tot sy dood oorheers.
Maanfase
Maanfase of maangestalte verwys na die vorm van die verligte deel van die Maan soos van die Aarde af gesien. Die maanfases verander terwyl die Maan om die Aarde wentel na gelang van die veranderende posisie van die Maan en Son in verhouding tot die Aarde.
Die Maan het ’n sinchroniese rotasie vanweë die Aarde se swaartekrag, en daarom is net die een kant van die Maan altyd van die Aarde af sigbaar. Hoe groot die deel is wat verlig word, hang af van die posisie van die Maan in sy wentelbaan. Dit kan wissel tussen 100% (volmaan) en 0% (donkermaan). Die donker-liggrens is die grens tussen die verligte deel en die donker deel.
Elk van die "tussenfases" (sien onder) is rofweg sewe dae (~7,4 dae), maar dit wissel effens vanweë die elliptiese wentelbaan van die Maan. Buiten sommige kraters naby die Maan se pole, soos Shoemaker, kry alle dele van die Maan sowat 14,77 dae sonskyn, gevolg deur 14,77 dae donkerte.
Fases van die Maan
duimnael|links|240px|Die fases van die Maan (bo) terwyl dit in sy wentelbaan om die Aarde beweeg. Onder is die fases soos van die Aarde (Noordelike Halfrond) af gesien.
In die Westerse kultuur word die vier hooffases van die Maan donkermaan, eerste kwartier, volmaan en laaste kwartier genoem. Hulle kom voor wanneer die Maan se oënskynlike geosentriese hemellengtegraad minus die Son se oënskynlike geosentriese hemellengtegraad onderskeidelik 0°, 90°, 180° en 270° is. In die tye tussen hierdie hooffases lyk die Maan óf sekel- óf bolvormig. Hierdie vorms en tye word tussenfases genoem. Hulle duur rofweg 7,4 dae, maar dit wissel effens vanweë die Maan se elliptiese wentelbaan; dit veroorsaak dat sy wentelspoed nie konstant is nie.
Wanneer die Son en Maan aan dieselfde kant van die Aarde oplyn, is die maan "donker" omdat die kant wat van die Aarde af gesien word nie verlig is nie. Terwyl die Maan "groei" (wanneer die deel wat verlig is al hoe groter word) beweeg die Maan deur hierdie fases: sekelmaan, eerste kwartier, bolmaan en volmaan. Wanneer die Maan aan die "afneem" is (wanneer die deel wat ons sien, kleiner word) is die fases: bolmaan, laaste kwartier, sekelmaan en donkermaan. Die term halfmaan word dikwels vir die eerste en laaste kwartier gebruik.
In die Noordelike Halfrond groei die verligte deel wanneer die linkerkant van die Maan donker is. As die regterkant donker is, neem die verligte deel af. Die regterkant van die Maan is dus die deel wat altyd groei (soos op die foto's onder). In die Suidelike Halfrond werk dit andersom en groei die linkerkant altyd.
Martin Mull
Martin Mull is 'n Amerikaanse akteur en skrywer. Hy is bekend vir sy rolle in die rolprente Mr. Mom (1983), Clue (1985), en Jingle All the Way (1996), en in die televisiereeks Roseanne (1988).
Maanfase
Fases van die Maan
Die agt hoof- en tussenfases is as volg:
Nie-Westerse kulture kan die maanfases ander name gee of ’n ander getal fases hê. Die tradisionele Hawaise kultuur het byvoorbeeld 30 verskillende maanfases (een per dag).
Kalender
duimnael|links|Die maanfasekalender van Mei-Junie 2005 in die Noordelike Halfrond.
Nerine
Nerine is 'n genus van geofiete in die Amaryllidaceae familie, met 25 bekende spesies wat almal inheems aan Suider-Afrika is. Die genus is in 1820 geskep deur Eerwaarde William Herbert.
Maanfase
Kalender
Die gemiddelde kalendermaand, wat van ’n tropiese jaar is, is sowat 30,44 dae, terwyl die Maan se fasesiklus gemiddeld elke 29,53 dae herhaal word. Daarom skuif die tyd van die Maan se fases met gemiddeld een dag vir elke opeenvolgende maand. (’n Maanjaar is 354 dae.)
As ’n mens die maanfase ’n maand lank elke dag afneem (jy begin in die aand ná sonsondergang, herhaal dit elke dag sowat 50 minute later en eindig in die oggend net voor sonsopkoms), sal jy ’n saamgestelde beeld soos die een links kry; dit is geneem van 8 Mei tot 6 Junie 2005. Daar is geen foto vir 20 Mei nie, aangesien die een foto op die 19de net voor middernag geneem is en die volgende foto op die 21ste net ná middernag. Net so sal dit op ’n kalender van maansopkomste en -ondergange lyk of sommige dae oorgeslaan is. As die Maan een nag net voor middernag opkom, sal dit die volgende nag net ná middernag opkom; dieselfde geld vir ondergange. Dit is maar net ’n gevolg van die Maan se ooswaartse beweging in verhouding tot die Son. Die maan het elke maand ’n voorspelbare wentelbaan.
Verduisterings
Daar kan dalk verwag word dat ’n sonsverduistering een keer per maand sal voorkom wanneer die Maan tydens ’n donkermaan tussen die Aarde en die Son deur beweeg en sy skaduwee op die Aarde val. Dit gebeur egter nie elke maand nie, nes daar nie elke maand ’n maansverduistering is wanneer die Aarde se skaduwee veronderstel is om tydens volmaan op die Maan te val nie. Dit is omdat die vlak van die Maan se wentelbaan om die Aarde teen sowat 5° afwyk van die vlak van die Aarde se wentelbaan om die Son (die sonnebaan). Met donker- en volmaan lê die Maan dus noord of suid van ’n direkte lyn deur die Aarde en die Son.
Hoewel ’n verduistering (van die Son) net met nuwemaan of (van die Maan) net met volmaan kan voorkom, moet die Maan ook baie na aan die plek wees waar die Aarde se wentelbaan om die Son en die Maan se wentelbaan om die Aarde mekaar kruis; dit gebeur twee keer per jaar en daardie kruispunte word knope (die dalende en klimmende knoop) genoem. Daar is tussen vier en sewe verduisterings in ’n kalenderjaar. Die meeste is egter net gedeeltelik; algehele verduisterings kom baie minder voor.
Mycale repens
Mycale repens is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1907 deur Whitelegge.
Wende Wagner
Wende Wagner (6 Desember 1941 – 26 Februarie 1997) was 'n Amerikaanse aktrise. Sy was bekend vir haar rolle in die rolprente Destination Inner Space (1966) en Rosemary's Baby (1968), en in die televisiereekse The Green Hornet (1966) en Mannix (1967).
Moraea polyanthos
Moraea polyanthos is 'n plant en geofiet wat tot die genus Moraea behoort en is deel van die Sukkulente Karoo. Die spesie is endemies aan die Oos-Kaap en die Wes-Kaap. Dit kom vanaf Worcester tot by in die Oos-Kaap voor. Dit het 'n voorkomsgebied van 85000 km² en die populasie is stabiel.
Kathryn Walker
Kathryn Walker (gebore 9 Januarie 1943) is 'n Amerikaanse aktrise. Sy is bekend vir haar rolle in die rolprente Slap Shot (1977), Neighbors (1981), en D.A.R.Y.L. (1985).
Ochna oxyphylla
Ochna oxyphylla is 'n struik of klein boompie wat tot die Ochnaceae familie hoort. Die spesie is inheems aan Malawi en Tanzanië.
Greg Mullavey
Greg Mullavey is 'n Amerikaanse akteur. Hy is bekend vir sy rolle in die televisiereekse Mary Hartman, Mary Hartman (1976), Magnum, P.I. (1980), en The Bold and the Beautiful (1987).
Nerine gaberonensis
Nerine gaberonensis is 'n geofiet wat tot die Amaryllidaceae familie hoort. Die inheems aan Botswana, Limpopo, Noord-Kaap en Noordwes.
Nerine rehmannii
Nerine rehmannii is 'n geofiet wat tot die Amaryllidaceae familie hoort. Die spesie is inheems aan die Gauteng, Mpumalanga en Eswatini.
Korni (Astrachan-oblast)
Demografie
Volgens Sensus 2010 het Korni 6 inwoners gehad, van wie almal etniese Kasakke was.
Mycale serratohamata
Mycale serratohamata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Mycale en tot die familie Mycalidae. Die wetenskaplike naam van die spesie is die eerste keer geldig gepubliseer in 1880 deur Carter.
Haplocarpha
Haplocarpha is 'n genus van blomdraende plante wat behoort tot die familie Asteraceae.
Spesies
Die genus het nege spesies wat tot die genus hoort:
Kim Walker (aktrise)
Kim Walker (19 Junie 1968 – 6 Maart 2001) was 'n Amerikaanse aktrise. Sy was bekend vir haar rolle in die rolprente Heathers (1988), Say Anything... (1989), en The Favor (1994), en in die televisiereeks Hunter (1984).
Ochna pygmaea
Ochna pygmaea is 'n struik wat tot die Ochnaceae familie hoort. Die spesie is inheems aan Angola, die Demokratiese Republiek die Kongo, Zambië en Zimbabwe.
Libra (kriptogeldeenheid)
Libra is 'n toestemming blokketting digitale geldeenheid wat voorgestel word deur die Amerikaanse sosialemediakonglomeraat Facebook. Die projek, geldeenheid en transaksies sal bestuur word en oorgelaat word aan die Libra Association, 'n lidmaatskapsorganisasie gestig deur Facebook se filiaal Calibra en 27 ander vanuit die betaling, tegnologie, telekommunikasie, aanlynmark, waagkapitaal en nie-winsorganisasies, velde.
Martine McCutcheon
Martine McCutcheon (gebore 14 Mei 1976) is 'n Engelse aktrise. Sy is bekend vir haar rolle in die rolprent Love Actually (2003) en in die televisiereekse EastEnders (1985), Agatha Christie's Marple (2004), en Echo Beach (2008).
Libra (kriptogeldeenheid)
Die geldeenheid en die netwerk bestaan nog nie, en slegs eenvoudige eksperimentele kode is vrygestel. Die bekendstelling van Libra word beplan om in 2020 te wees.
Geskiedenis
Facebook se adjunkpresident, David A. Marcus, het in Mei 2018 van Facebook Messenger na 'n nuwe blokketting-afdeling verskuif. Die eerste berigte van Facebook wat 'n kriptogeldeenheid beplan, met Marcus in beheer, het 'n paar dae later verskyn. Teen Februarie 2019 was daar meer as 50 ingenieurs wat aan die projek werk.
Bevestiging dat Facebook werk aan 'n kriptogeldeenheid het eers in Mei 2019 verskyn. Op daardie staduim was dit bekend as "GlobalCoin" of "Facebook Coin".
Helen McCrory
Helen McCrory (17 Augustus 1968 - 16 April 2021) was 'n Engelse aktrise. Sy is bekend vir haar rolle in die rolprente The Queen (2006), Harry Potter and the Deathly Hallows: Part 1 (2010), Harry Potter and the Deathly Hallows: Part 2 (2011), en Hugo (2011).
Libra (kriptogeldeenheid)
Geskiedenis
Libra is formeel aangekondig op 18 Junie 2019.
'n Eerste weergawe word na verwagting in 2020 vrygestel.
Geldeenheid
Libra-diensvennote, binne die Libra Association, sal nuwe Libra-geldeenhede op grond van die vraag skep. Libra-geldeenhede sal afgetree word sodra hulle vir konvensionele geldeenheid geruil word.
Aanvanklike versoening van transaksies sal by elke diensvennoot uitgevoer word, en die blokketting se verspreide grootboek sal gebruik word vir versoening tussen diensvennote. Die bedoeling is om te voorkom dat almal, behalwe lede van die Libra Association, probeer om data uit die verspreide grootboek te versamel en te ontleed.
In teenstelling met kriptogeld soos bitcoin wat toestemminglose blokkettings gebruik, is Libra nie gedesentraliseer nie, en vertroue in die Libra Association sal dien as 'n de facto sentrale bank.
Blokkettingkonsensus
Libra sal nie staatmaak op die skep van eenhede deur dit te myn nie soos met bitcoin nie. Slegs lede van die Libra Association sal transaksies met die toestemming van die blokketting kan verwerk.
Libra hoop om binne vyf jaar oor te skakel na 'n toestemmingsvrye bewys-van-aandeel (proof of stake) stelsel. Alhoewel hul eie materiaal erken dat daar tans "...geen oplossing bestaan wat dit op die skaal, stabiliteit en sekuriteit kan lewer as wat nodig is om miljarde mense en transaksies oor die wêreld deur 'n toestemminglose netwerk te ondersteun nie."
Sagteware
Libra se bronkode is in Rust geskryf en gepubliseer as oop bron onder die Apache Lisensie met die bekendstelling op 18 Junie 2019.